Diari Oficial de la Generalitat Valenciana


Sumari del DOGV 9755, del 29-12-2023 (2023/13553)

RESOLUCIÓ de 21 de desembre de 2023, de la presidenta de l'Institut Valencià de Competitivitat Empresarial (IVACE), de modificació del termini de presentació de sol·licituds previst en la Resolució, de 29 de novembre de 2021, del president de l'IVACE, de la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat Valenciana, en el marc del Pla de recuperació, transformació i resiliència europeu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13954


Data del document
:   21-12-2023

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial

RESOLUCIÓ de 21 de desembre de 2023, de la presidenta de l'Institut Valencià de Competitivitat Empresarial (IVACE), de modificació del termini de presentació de sol·licituds previst en la Resolució, de 29 de novembre de 2021, del president de l'IVACE, de la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat Valenciana, en el marc del Pla de recuperació, transformació i resiliència europeu. [2023/13275]  
En data 30 de juny de 2021, es publica en el Boletín Oficial del Estado el Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència europeu en el qual s'establixen les bases reguladores dels programes establits en el reial decret esmentat.  
  
En data 14 de desembre de 2021, es publica en el DOGV núm. 9234 la Resolució, de 29 de novembre de 2021, del president de l'IVACE, per la qual es realitza la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat Valenciana, en el marc del Pla de recuperació, transformació i resiliència europeu.  
  
L'esmentada Resolució de 14 de desembre de 2021 establix en el seu article 9 que el termini de presentació de sol·licituds a este programa d'ajudes finalitza el 31 de desembre de 2023, termini que coincidix amb el que s'establix en l'article 4 de les bases reguladores.  
Vist el projecte de Reial decret remés a les comunitats autònomes, pel qual es modifica la normativa reguladora i s'adapten al marc europeu d'ajudes d'estat determinats programes d'ajudes de rehabilitació energètica i energies renovables del Pla de recuperació, transformació i resiliència, en el qual es preveu l'ampliació del termini de vigència previst en el Reial decret 477/2021, el venciment del qual està previst el 31 de desembre d'enguany, i tenint en compte el caràcter ajustat dels terminis per a la publicació d'esta ampliació, amb la finalitat de garantir l'eficàcia de la convocatòria, s'estima convenient anticipar el tràmit i realitzar una modificació de l'article 9 de la convocatòria.  
  
Per això, en virtut del que disposa l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener del Consell, modificat per Decret 69/2014, de 16 de maig, del Consell, resolc:  
  
Article únic: Modificació del termini de presentació de sol·licituds  
Es modifica l'article 9, que queda redactat de la següent manera:  
  
«Article 9. Termini de presentació de sol·licituds  
El termini de presentació de sol·licituds a este programa d'ajudes s'iniciarà el 15 de desembre de 2021 i finalitzarà en la data de finalització de la vigència del programa d'ajudes que s'establix en l'article 4 del Reial decret 477/2021, termini a partir del qual no seran admeses més sol·licituds. No obstant això, si es produïx un esgotament del pressupost disponible abans del tancament del programa, les sol·licituds que es presenten fins a la data de finalització de la vigència del programa d'ajudes que s'establix en l'article 4 del Reial decret 477/2021 podran continuar registrant-se en llista de reserva provisional, i seran ateses per rigorós ordre d'entrada en cas que es produïsquen desestimacions, desistiments, renúncies o revocacions de les ajudes que puguen alliberar pressupost, o en el cas d'augment pressupostari, d'acord amb el que establix l'article 2 de la present resolució. Transcorreguda la data de tancament de programa, no es registraran més sol·licituds de reserva, encara que es produïsca amb posterioritat a esta un alliberament de crèdit pressupostari.”  
  
DISPOSICIÓ FINAL  
  
Única  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra esta resolució, que posa fi a la via administrativa, podrà interposar-se, en el termini d'un mes, un recurs potestatiu de reposició davant del president de l'IVACE, d'acord amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 21 de desembre de 2023.- La presidenta de l'IVACE: Nuria Montes de Diego.